User:Moovendar/sandbox

மூவேந்தர் குல ஷத்ரிய நாடார்கள் வரலாறு

மூவேந்தர் குல ஷத்ரிய நாடார்கள் வரலாறு தெரிந்து கொள்வோம் !!!

திருமுருகன் பூண்டி செப்பேட்டில் நாடார்கள் பற்றி:-

இச்செப்பேடு திருமலை நாயக்கரின் கீழ் ஆட்சி செய்த அளகாத்திரிநாயக்கர் பெயரில் தும்பிச்சிநாயக்கர் முன்னிலையில் பொறிக்கப்பட்டு வெளியிடப்பட்டது. இந்த செப்பேட்டின் நீளம் 46.5 செ.மீ, அகலம் 29செ.மீ தொடக்கத்தில் சிற்பங்கள் உள்ளன, பணிக்கருவிகளுடன் பனைமரத்தின் மீது ஒருவர் ஏறுவது போலவும் பின்பக்கம் வில், அம்பு, சூரிய சந்திரன் உருவங்களும் உள்ளன. செப்பேட்டின் இறுதியில் பாம்பு, உடுக்கை, சூலம், கபாலம் ஆகியவற்றை தம்முடைய கரங்களில் கொண்டுள்ள காளியின் உருவமும் சிம்மத்தின் உருவமும் ஒரு அடியவர் போன்ற உருவமும் உள்ளன. மேலும் பனைமரம் ஏறுபவராகிய ஒருவர் தொழுவது போன்ற உருவமும் உள்ளது. இவர்களுடைய குலதெய்வம் புடவாத்தாள் என்னும் நாடாச்சியம்மன் ஆவார்.

திருமுருகன் பூண்டிச் செப்பேடு 14/6/1640ல் எழுதப்பட்டது. நாடார்களில் அடக்கமுடையார், போர்முடையார் என்கிற இரு பிரிவினர்கள் இருந்துள்ளனர், இவ்விரு பிரிவுகளிலும் நாடாதி நாடான், நட்டாத்தி, மதுரையான் ஆகியோர் அடக்கமுடையார் பிரிவிலும் கோநாடன், கொங்கன், சங்கனி போன்றோர் போர்முடையார் பிரிவிலும் இருந்துள்ளனர். திருக்கடையூர் சிவசுப்பிரமணிய பண்டிதரே இவர்களுக்கு குருவாவார்.

"அவல் பூந்துறை செப்பேடு"

அவல் பூந்துறை செப்பேடு கி.பி.1642ல் பொறிக்கப்பட்டிருக்கலாம் என்று வரலாற்று ஆராய்ச்சியாளர் சீ.இராமச்சந்திரன் கருதுகிறார்.

ஈரோடு அருகில் உள்ள அவல்பூந்துறைச் செப்பேடு ஈஸ்வரக் குமாரர்களாக நாடார்களைக் குறிப்பிடுகிறது. சோழநாட்டில் தம்பித்துரை நாடகம் நடத்திய செய்தியும்  ஈழகுலச் சான்றோர் ஏனாதிநாதர் பற்றிய குறிப்பு காணப்படுகிறது. பாண்டியரின் மண்டலத்தில் "தாடாழ்வான்" "நாடாழ்வான்" என்ற பட்டங்கள் தம்குலத்துக்குறியன என குறிப்பிடுகின்றனர். சான்றார் குலத்தவருள் பாண்டிய குல ஷத்ரியர்களுக்கு "நாடாள்வார்" என்கிற பட்டம் நெடுங்காலத்திற்கு முன்பே இருந்ததெனத் தெரிகிறது. இப்பட்டமே காலப்போக்கில் "நாடாவார்" எனத் திரிந்து தற்போது நாடார் என பெயர் பெற்று விளங்குகிறது.

சோழமண்டலத்தில் கவுண்டு பட்டம் பெற்றவன் என்ற செய்தி குறிப்பிடப்படுகிறது. கவுண்டன் என்பது முசிறி நாமக்கல் பகுதிகளில் சான்றோர் குலத்தவர்களுக்கு உரிய சாதிப் பட்டமாக விளங்குகிறது. இப்பட்டத்தில் குறிப்பிடுவதை போன்ற வடிவில் "கவுண்டுலு" அல்லது "கமுண்டுலு" என்ற சாதிப் பட்டம் தெலுங்குச் சோழர்களின் பூர்வீக ஆட்சிப் பகுதிகளான ஆந்திரமாநிலம் பகுதிகளில் சான்றோர் குலத்தவர்களுக்கு உரியபட்டமாக விளங்குகிறது. தெலுங்கானா பகுதியில் சான்றோர் குலப் பெருமைகளை வருணிக்கும் "கருட புராணம்" ஒன்று வழக்கில் இருக்கிறது. இப்பட்டயத்தில் வைகைக்கரை நாட்டில் முகுந்து பட்டம் பெற்றவன் எனக் குறிப்பிடப்படுகிறது. கிபி 17-18ஆம் நூற்றாண்டுகளுக்குரிய ஆவணங்களை ஆராய்ந்தால் இராமநாதபுரம் சிவகங்கை மாவட்டங்களில் "முக்கந்தர்" என்ற சாதிப் பட்டம் சான்றார் சமூகத்திற்கு இருந்தது தெரிய வந்தது. கூடை எடுத்து மண் சுமந்ததில்லை என்றும் வாழைக்கு இரண்டு குலை வரவழைத்தவன் என்றும், வெள்ளை வட்டக் குடையும், விருதும், வெண்சாமரமும், வெள்ளைப் புரவியுமுள்ளவன் வெள்ளானை வேந்தன் எனவும் குறிப்பிடுகிறது. சான்றார் குலத்தவருக்கு வெண் கொற்றக்குடை உரிமையானது என பல ஆவணங்களில் குறிப்பிடப்படுவது இங்கு எண்ணத்தக்கது. மேலும் வாடாத மாலையும் வணங்காமுடிப் பட்டமும் பெற்றவர்கள் என்றும் இப்பட்டயம் கூறுகிறது.

வேதப்பனையை விரலால் வளைத்து அமிர்தம் இறக்கி  சிவனுக்கும் உமைக்கும் கொடுத்த மகாதேவன் புத்திரர் நாடார் என்றுள்ளது. நாடார் குலத்தில் பிறந்தவனாக மன்னர் விக்ரமாதித்தனை இப்பட்டயம் கூறுகிறது. கொங்கன், நாடான், மதுரையான், கல்யாணியான், ஈழன் என ஐந்து பிரிவுகளாக நாடார்கள் குறிப்பிடப்படுகின்றனர். சான்றோர் குலகுரு செல்வரத்தின குருக்களிடம் இச்செப்பேடு உள்ளது. சந்திரர், சூரியர், காளி, ஏழுவீரர்கள், ஏணி, பனைமரம், ஏழுபெண்கள் ஆகிய உருவங்கள் வரையப்பட்டுள்ளன. ஆண்டகுருசுவாமிகளுக்கு நாடார்கள் மகமை வழங்கியதை இச்செப்பேடு கூறுகிறது. செப்பேட்டின் இறுதியில் நாடார்கள் சிலர் கையொப்பமிட்டுள்ளார்கள்.(சீ.இராமச்சந்திரன் 2004 பக்: 124.)

"கருமாபுரம் செப்பேடு"

ஆதிநாளில் சமணனாக இருந்த நின்றசீர் நெடுமாறபாண்டியனை சைவனாக மாற்றிய ஞானசம்பந்தரின் மறுஉருவமாக அமைந்த கௌண்டின்ய கோத்திரத்துச் சிவாச்சாரியார் ஆண்டசிவசுப்ரமணிய குருக்களே நாடார்களின் குருக்களாவார் என்று கருமாபுரம் செப்பேடு கூறுகிறது. சாணகுலம் என்று சொல்லும் சான்றோர் குலம் என்றும் இச்செப்பேட்டில் உள்ளது. 16-17ம் நூற்றாண்டுகளில் சான்றோர் என்கிற பெயர் நாடார்களுக்கு வந்தது இச்செப்பேட்டின் மூலம் அறியப்படுகிறது.

நாடார்கள் தங்களை வளர்த்த தாயாக வீரமாகாளியைப் போற்றுவதோடு சப்தகன்னியரின் பிள்ளைகள் என்றும் கூறிக் கொள்வதையும் காணலாம். அரசர்க்குரிய வெள்ளைக்குடை, வெண்பட்டு, வெண்குஞ்சரம் உடைய நாடார்கள் சாணகுலதீரன் என்றும் ஏனாதி என்றும் கூறுவர். அசுரர்களை வென்ற நாடார்கள் சேரநாட்டில் கவுண்டர் பட்டமும், பாண்டியநாட்டில் தாடாள்வார் அல்லது நாடாள்வார் பட்டமும் பெற்றிருந்தனர். ஆதிசங்கராச்சாரியாருக்குப் உபதேசித்துப் போர்க்கலை பயிற்சி தந்த இவர்கள் ஏர்வரி, சுங்கம் அரசிற்கு வழங்க முடியாது என்று கூறியதுடன் முடிசூடும் தலையில் கூடை வைத்து மண் சுமந்திட மாட்டோம் என்றும் பெருமைப்பட்டதை செப்பேடுகளில் காணலாம். (ச.கிருஷ்ணமூர்த்தி 2002 பக்:172.)

MBA,BL;

ஆலோசகர்

"வீரத்தளபதி அனந்தபத்மநாப நாடார் செப்புப் பட்டயம்"

தென்திருவிதாங்கூர் நாட்டை கி.பி.1729 முதல் 1758 வரை ஆண்ட ரவிபால வீரமார்த்தாண்டவர்மா காலத்தில் தளபதியாக இருந்த அனந்தபத்மநாப நாடார், எட்டு வீட்டு பிள்ளைமார்களால் மன்னர் மார்த்தாண்டவர்மா சூழப்பட்ட போது வீரத்துடன் தன் உயிரை மதியாது அரசரை தனது களரி வித்தைகளால் இக்கட்டகலிருந்து காப்பாற்றினார். மேலும் நாட்டை விரிவுபடுத்தி வேணாட்டையும் அரசர் அதிகாரத்தில் கொண்டு வந்தார். மன்னர் மார்த்தாண்டவர்மர் தன் உயிரை துச்சமாக மதித்து தன்னைக் காத்த பிரம்மகுலச் சத்திரியரான அனந்தபத்மநாப நாடாருக்கு 1748ல் தளபதி என்ற பட்டம் அளித்து வேணாடு உள்ளவரை கல்குளம் அரண்மனையில் சமஉரிமை அளித்து செப்புப் பட்டயம் வழங்கினார். இந்த செப்புப்பட்டயம் வீரத்தளபதி அனந்தபத்ம நாப நாடார் வகையறாவான தட்சன்விளை K.P.வரதராஜ நாடார் வசம் உள்ளது. வீரத்தளபதி அனந்தபத்மநாப நாடார் 108 வகை களரிகளின் ஆசானாக இருந்துள்ளார். இவருடைய களரிப் பயிற்சிக்கு உபயோகப்படுத்தப்பட்ட வாள் இன்னும் இவர் குடும்பத்தினரால் பாதுகாக்கப்பட்டு வருகிறது. முதன் முதலில் குளச்சல் போரில் டச்சுப்படையுடன் போர் செய்து அவர்களை மண்டியடச்செய்து டினலாய் என்னும் ட்ச்சுப்படைத் தளபதியை கைது செய்து மன்னரிடம் ஒப்படைத்தார், அதிலிருந்து எல்லோராலும் வீரத் தளபதி அனந்தபத்ம நாப நாடார் என்று எல்லோராலும் அழைக்கப்பட்டார், முதல் இந்திய சுதந்திரப் போராட்டத்திற்கு வித்திட்டவரும் இவரே. இவருடைய வீரசாகசங்களுக்கு உதவிய வாள் தட்சன்விளை  ராஜகாளியம்மன் கோவிலில் வைக்கப்பட்டு மக்களின் வழிபாட்டுக்கு உரியதாக இருந்து வருகிறது. இந்தச் செப்புத் தகட்டை தொல்லியல் அறிஞர் D.கோபாலன் என்பவர் ஆய்வு செய்துள்ளார். இது செய்தியாகவும், 22.1.1996ல் இந்தியன் எக்ஸ்பிரஸ் பத்திரிகையிலும் வெளியாகி இருக்கிறது. (M.இமானுவேல்.2002.பக்.277) நீதிமன்றம் வரை சென்ற செப்புப்பட்டயங்களில் இதுவும் ஒன்று.

"திருவெண்காட்டுச் சான்றோர் குலத்துச் செப்புப்பட்டயம்"

சான்றோர் குலத்து ஆதிபூர்வத் தாமிரப்பட்டயம்  காஞ்சிபுரத்தில் இருப்பதாக வரலாற்று அறிஞர் ச.வின்பிரிட்டு ஐயர் கூறியுள்ளார். திருவெண்காட்டுத் தாமிரப் பட்டயத்தில் ஒரு பக்கம் 46 படங்கள் இருக்கின்றன முக்கியமாக காளியம்மன் படம், ஏனாதிநாதர் படம், சிங்கமுகத்தண்டிகப் படம், பஞ்சவர்ணப்பாவாடைப் படம், இரட்டை வெள்ளையனைப் படம், ஆராய்ச்சிமணிப் படம், இரட்டை சங்கு படம், இரட்டை வெண்குடை படம்,  இரட்டை வெண்சாமரம் படம்,  இரட்டை சிலம்பு படம், சான்றோர் காசுபடமும் மற்றும் மறுபுறம் சான்றோர் குலத்துச் செய்திகள் பொறிக்கப்பட்டுள்ளது.

"தஞ்சை ஜில்லா சீர்காழி தாலுகாவில் காவிரி நதி சங்கமத்தில் காவிரிப் பூம்பட்டிணத்திற்கு சமீபத்தில் இருக்கிறது திருவெண்காடு. இங்குள்ள தாமிரப்பட்டயம் இப்போது

பசுபதி புனுகு சட்டநாத குருக்கள் பரம்பரையில் உதித்த பசுபதி குருக்கள் வசத்திலிருக்கிறது. இந்தப் பட்டயக் காலம் கிபி 1332 ஆகும். இலங்காபுரித் தலைவர் எனவும் இலங்கை மன்னர் எனவும் பட்டப்பெயர் பெற்றிருந்த சான்றோர் குல மேன்மக்கள் 700பேர் கூடி குருக்களுக்கு இதை எழுதிக் கொடுத்தது என்றும், சான்றோர் குலத்தவர் சுராபாண்டியன் சந்ததியினர் என்றும் ஏழுகன்னியின் புதல்வர்கள் எனவும், மேற்படி சுராபாண்டியன் வம்தத்தாராகிய சான்றோர்கள் தொண்டை மண்டலம் ஆண்டவர் எனவும், இலங்கேஸ்வரன்  இராவணனுடைய மந்திரி மகோதரன் சான்றோர் குலத்தவன் என்றும் கூறப்பட்டுள்ளது (ச.வின்பரிட்டு ஐயர் 1874 பக்கம் ச ச எ )

MBA,BL;

சிருங்கேரி மடத்துப் பட்டயம் "

விஜயதுரைசாமி கிராமணியால் எழுதப்பட்ட நாடார் சொல்லாராய்ச்சி நூலில் சுட்டிக் காட்டப்பட்டிருக்கும் சிருங்கேரி ஜெகத்குருக்களால் 1789-ல் வழங்கப்பட்டதான செப்புப் பட்டயம் நாடார்கள்  பற்றியதாகும்.

"பாண்டிய குலமாயும் சிவகோத்திர சம்மனராயும் உள்ள சான்றோர் குல நாடார்களுக்கு மைசூர் சமஸ்தானம் தாராபுரம் தாலுகா குளஞ்சாவடி கிராமம் தெற்கு பிரகார அக்ரஹாரம் ராமஸ்வாமி சாஸ்திரியர் பௌத்திரர் சிவராமசாமி சாஸ்திரியாரை குலகுருவான நெகமும் செய்து"

என்று சிருங்கேரி மடத்து ஜெகத்குருக்களால் வழங்கப்பட்ட செப்புப் பட்டயம் நாடார்கள் பாண்டியகுலம் என்றும் சான்றோர் குலம் என்றும் நாடார் பெருமையை கூறுகிறது. அரசருக்கு முடிசூடும் உரிமையுள்ள மடம் சிருங்கேரி என்பதை நாம் மனதில் கொள்ள வேண்டும் (முனைவர் ஆ.தசரதன் 2005. பக்.233)

நாடார் வரலாற்று மீட்புக் குழு

மூவேந்தர் H.ராஜா, MBA,BL;

சட்ட ஆலோசகர்

மதுரை தெற்கு வட்டார நாடார் உறவின்முறை & அண்ணன் SA.சுபாஷ் பண்ணையார் அறக்கட்டளை...